Tameddurt n temzi-s di taddart d ttin mu yecfa. Acku ulac ayen t-iḥuzan d wayen yesɛan azal ɣur-s am tjaddit, lḥerma d tegmat yelmed di taddart, d tmusni n yemɣaren sut wawal azedgan werǧin yettu ass deg iwala i tikelt tamezwarut Slimane azem d-yusan ad yecnu deg yiwet n lqahwa deg At Wasif. Ass-nni yuɣ-as-d bab-as yiwen wammud amecṭuḥ deg-s isefra n Slimane Azem, ahat imiren i s-tekcem tmedyazt ɣer wul, isel i yiwet n tmeṭṭut d-irewlen ɣer taddart-nsen teččewiq s taɣect i gezzmen tasa, tawaɣit d lmeḥna d-yeɣḍel traḍ ɣef tmurt, anda tedda iḍefer-itt,timliliyin agi d-yeḍran di temzi-s neǧrent abrid i seggem i wemdyaz nessen aas-a. Taḥanutt n baba-s d ttin d yezgan ger tsedlist6 akk d yiwen yeznuzun iḍebsiyen d ttesfifin n ccna. Yeffud taɣuri yeswa-d ɣer umezwaru, wis sin yesselmed-as tiwsatin uẓawan7 d-yufraren di tallit-nni.